Sharon van Rouwendaal

Sharon van Rouwendaal (Baarn, 9 septimber 1993) is in Nederlânsk swimster en twafâldich Olympysk kampioene iepenwetterswimmen.

Sy die tsien kear mei oan it Wrâldkampioenskip swimmen, alve kear oan it Europeesk kampioenskip en fjouwer kear oan de Olympyske Simmerspullen (yn 2012, 2016, 2020 en 2024). Sy waard by dizze kampioenskippen fjouwer kear wrâldkampioen, acht kear Europeesk kampioen en twa kear Olympyske kampioene. Sy waard ek acht kear Nederlânsk kampioen.

Van Rouwendaal groeide op yn Frankryk, mar komt sûnt 2008 dochs út foar Nederlân. Yn 2013 gie van Rouwendaal werom nei Frankryk om te gean trainen by de Frânske trainer Philippe Lucas yn Montpellier. Yn 2020 ferhúze se nei Magdeburg en trainde dêr by Bernd Berkhahn. Op sawol de koarte- as de langebaan is Van Rouwendaal hâldster fan it Nederlânsk rekôr op de 200 meter rêchslach, de 200 meter flinterslach, de 400 meter frije slach, de 800 meter frije slach en de 1500 meter frije slach.

Yn de Olympyske Simmerspullen 2016 yn Rio de Janeiro en de Olympyske Simmerspullen 2024 yn Parys wûn Van Rouwendaal de gouden medalje op de 10 km iepen wetter. Bennammen yn Parys wiene d'r soargen oer de kwaliteit fan it wetter, dêr de wedstriid yn de Seine hâlden waard en dy rivier yn Parys brûkt wurd om rioelwetter yn te loazen.National Geographic, 30-07-2024, Mary Winston Nicklin, De grote schoonmaak van de Seine: hoe raakte de rivier zo vervuild? Riedplachte op 8-8-2024

Kategory:Nederlânsk swimmer
Kategory:Nederlânsk Olympysk kampioen
Kategory:Persoan berne yn 1993